钦定古今图书集成/明伦汇编/家范典/第061卷 > 《刘熙释名》 > 《君陈》
## 钦定古今图书集成/明伦汇编/家范典/第061卷 > 《刘熙释名》 > 《君陈》

惟孝友于兄弟，克施有政。

〈蔡注〉言君陈有令德，事亲孝，事上恭，惟其孝友于家，是以能施政于邦。孔子曰：“居家理，故治可移于官。”〈大全〉西山真氏曰：“惟孝者必友，不友于兄弟，则灭其亲之心，非孝矣。《诗》曰：‘兄弟既翕，和乐且湛’。子曰：‘父母其顺矣乎’？必兄弟和而后父母顺。友之关于孝盖如此。”